CELEX: 62010TA0286
Language: mt
Date: 2012-10-17 00:00:00
Title: Kawża T-286/10: Sentenza tal-Qorti Ġenerali tas- 17 ta’ Ottubru 2012 — Fondation IDIAP vs Il-Kummissjoni ( “Klawsola ta’ arbitraġġ — Sitt programm kwadru dwar l-attivitajiet ta’ riċerka, ta’ żvilupp tekonoloġiku u ta’ dimostrazzjoni — Kuntratti dwar il-proġetti Amida, Bacs u Dirac — Spejjeż eliġibbli — Mudell ta’ spejjeż addizzjonali — Salarju tar-riċerkaturi li jibbenefikaw minn kuntratti ta’ impjieg għal żmien indeterminat — Nuqqas ta’ riżorsi proprji tal-kontraenti” )

1.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 373/5
            
         Sentenza tal-Qorti Ġenerali tas-17 ta’ Ottubru 2012 — Fondation IDIAP vs Il-Kummissjoni
   (Kawża T-286/10) (1)
   
   (Klawsola ta’ arbitraġġ - Sitt programm kwadru dwar l-attivitajiet ta’ riċerka, ta’ żvilupp tekonoloġiku u ta’ dimostrazzjoni - Kuntratti dwar il-proġetti Amida, Bacs u Dirac - Spejjeż eliġibbli - Mudell ta’ spejjeż addizzjonali - Salarju tar-riċerkaturi li jibbenefikaw minn kuntratti ta’ impjieg għal żmien indeterminat - Nuqqas ta’ riżorsi proprji tal-kontraenti)
   2012/C 373/07
   Lingwa tal-kawża: il-Franċiż
   
      Partijiet
   
   
      Rikorrenti: Fondation de l’Institut de recherche IDIAP (Martigny, l-Isvizzera) (rappreżentanti: G. Chapus-Rapin u G. Couchepin, avukati)
   
      Konvenuta: Il-Kummissjoni Ewropea (rappreżentanti: F. Dintilhac u A. Sauka, aġenti)
   
      Suġġett
   
   Talba mressqa prinċipalment abbażi tal-Artikolu 272 TFUE, intiża sabiex tinkiseb mill-Qorti Ġenerali dikjarazzjoni li ċerti spejjeż esposti mir-rikorrenti fil-kuntest tal-eżekuzzjoni tal-Kuntratti Nru 33812, dwar il-proġett Amida, Nru 27140, dwar il-proġett Bacs u Nru 27787, dwar il-proġett Dirac, konklużi mal-Kummissjoni Ewropea fil-kuntest tas-Sitt programm kwadru tal-Komunità Ewropea dwar l-attivitajiet ta’ riċerka, ta’ żvilupp tekonoloġiku u ta’ dimostrazzjoni li jikkontribwixxu għall-ħolqien taż-Żona Ewropea tar-riċerka u għall-innovazzjoni (2002-2006), stabbilit mid-Deċiżjoni Nru 1513/2002/KE tal-Parlament Ewropew u tal-Kunsill, tas-27 ta’ Ġunju 2002 (ĠU Edizzjoni Speċjali bil-Malti, Kapitolu 13, Vol. 29, p. 576), huma eliġibbli għal rimbors u li, konsegwentement, ir-rikorrenti ma għandhiex tirrimborsa s-somom ta’ EUR 98 042,45 għall-kuntratt dwar il-proġett Dirac u ta’ EUR 251 505,76 għall-kuntratt dwar il-proġett Amida, kif ukoll talba mressqa sussidjarjament abbażi tal-Artikolu 263 TFUE, intiża sabiex jinkiseb, minn naħa, l-annullament tad-deċiżjoni tal-Kummissjoni li permezz tagħha din tal-aħħar ikkonfermat il-konklużjonijiet ta’ verifika li ddikjarat l-ispejjeż inkwisjtoni ineliġibbli u, min-naħa l-oħra, il-kundanna tal-Kummissjoni sabiex twettaq minnufih verifika tal-proġetti li kellhom jitwettqu minn kumpannija oħra differenti minn dik li kienet wettqet l-ewwel verifika.
   
      Dispożittiv
   
   
               (1)
            
            
               Ir-rikors huwa miċħud.
            
         
               (2)
            
            
               Il-Fondation de l’Institut de recherche IDIAP hija kkundannata tbati, minbarra l-ispejjeż tagħha, l-ispejjeż esposti mill-Kummissjoni Ewropea, inklużi dawk relatati mal-proċedura għal miżuri provviżorji.
            
         
      (1)  ĠU C 221, 14.8.2010.